Ulrich Brandenburg

Ulrich BRANDENBURG (naskiĝis la ) estas denaska germana esperantisto kaj germana diplomato. Lia lasta tasko antaŭ emeritiĝo estis de 2014 ĝis 2016 tiu de la ambasadoro en Portugalio.

 Diplomatia servado 
Post studado de lingvoj en Münster kaj Parizo li laboris kiel instruisto. En 1980 Brandenburg komencis sian karieron en la diplomatia servo de Germanio. Li deĵoris unue en la ambasado en Bagdado (Irako) inter 1982 kaj 1984. Poste li estis vic-estro de la ĝenerala konsulejo en Leningrado (Sovetunio) inter 1984 kaj 1986 kaj sekretario (gazetaro/politiko) de la ambasado en Moskvo de 1986 ĝis 1988. Post tio ĝis 1995 li deĵoris en la Ministerio pri Eksterlandaj Aferoj kiel "Anstataŭa Politika Direktoro", krom 1991-1992, kiam li studis en la Harvarda Universitato. De 1995 ĝis 1999 li gvidis sekcion ĉe la administracio de NATO en Bruselo. Reveninte al la Ministerio en 1999 li laboris interalie kiel komisiito pri Rusio, Kaŭkazio kaj Centra Azio kaj kiel vicestro de la Politika Departemento.: New German ambassador in Russia; : В Москве сменился немецкий посол.</small>.

Ekde aŭgusto 2007, li fariĝis konstanta reprezentanto de Germanio ĉe la organizaĵo NATO en Bruselo. De 2010 ĝis 2013 li estis la ambasadoro de Germanio en Moskvo. Fine de 2014 ĝis 2016 li estis ambasadoro de Germanio en Lisbono.

 Esperanto-agado 
Ulrich Brandenburg estas unu el almenaŭ tri multjaraj Esperanto-parolantoj inter la proksimume 1700 diplomatoj de Germanio (en la tiel nomata supera servo).

Li estis longjara aktivulo de Germana Esperanto-Junularo (GEJ), kies prezidanto li estis en 1974 kaj 1975. Por GEJ li ankaŭ estis redaktoro de "pozitive", la junularaj paĝoj en la bulteno "Germana Esperanto-Revuo". Li kaj la same esperantista edzino Barbara edukis la du infanojn Jens kaj Heike kiel denaskaj esperantistoj, kaj jam en aĝo de 8 respektive 5 jaroj ambaŭ infanoj en 1989 kaj 1990 estis profesiecaj kunaktoroj de la teatraĵo Kato sur varmega ladotegmento de la aktora grupo Kia Koincido.broŝuro de la teatraĵo Kato sur varmega ladotegmento de la aktora grupo Kia Koincido, somero 1989, paĝoj 6, 7 kaj 8. La  2010 Ulrich Brandenburg estis elektita membro de la Honora Patrona Komitato de UEA.Ulrich Brandenburg nova Honora Patrono de UEA. Gazetaraj Komunikoj de UEA. N-ro 390 (2010-07-19)  De 2017 ĝis junio 2023 li estis prezidanto de Germana Esperanto-Asocio."Neuer Vorsitzender des Deutschen Esperanto-Bundes"

 Referencoj 

 Eksteraj ligiloj 

 Diplomatio - epizodo el 2018-07-12 de kern.punkto kun Ulrich Brandenburg kiel gasto 
 Ĉu Eŭropo bezonas geostrategion? - epizodo el 2024-07-08 de kern.punkto kun Ulrich Brandenburg kiel gasto 

El la tempo de lia ambasadoreco ĉe la organizaĵo NATO, liajn:
 anglalingvan kaj
 germanlingvan vivpriskribojn eblas trovi ĉe la paĝoj de la germana reprezentejo ĉe NATO, krome jen anglalingve ankoraŭ en la retejo de la centra administrejo.

Post kiam en januaro 2014 li iĝis la germania ambasadoro en Portugalio, lian portugallingvan () vivpriskribon eblas trovi en la retejo de la ambasadejo en Lisbono.


 EsKu - Epizodo 42 - Ulrich Brandenburg, jutuba filmeto de la kanalo EsKu - Esperanto-Kulturo - aperinta la 2023-10-13

Kategorio:NATO
Kategorio:Germanaj ambasadoroj en Rusio
Kategorio:Germanaj ambasadoroj
Kategorio:Germanaj diplomatoj
Kategorio:Denaskaj esperantistoj
Kategorio:Germanaj esperantistoj
Kategorio:Prezidantoj de GEJ
Kategorio:Prezidantoj de GEA